Sharog Shnaglurtz/hu

Sharog Shnaglurtz egy félork harcos és volt kalóz, 🇭🇺 testőre és útitársa.

Életrajza
Sharog egy embernő és egy ork nem túl szívélyes találkozásának gyümölcse. Érthető tehát, hogy anyja magára hagyta, egyetlen szerencséje az volt, hogy az orkok ráleltek és be tudták azonosítani kinek lehet a kölyke. Apja keményen fogta, és állandóan szemére vetette, hogy legalább fiúnak születhetett volna, ha már muszáj volt neki a világra jönnie és a nyakán élősködnie. Sharog különben sem egy nőies jelenség, sem megjelenésében, sem viselkedésében, de a nevelése erre rátett még egy lapáttal. Könyörtelen harcossá vált felnőttkorára, megtermett némberré, kin az amúgy hangsúlyosan nőies formákat is elnyomta az izomtömeg.

Portyákat vezetett a Neressai Császárság határterületein, majd kalandos úton kalózzá vált. Hírhedt kapitánya lett a Tengerszem nevű hajónak, mely rémtetteiről híresült el. Bár ezek nagy része pusztán csak pletyka volt. Sharog egyáltalán nem jótét lélek, módszeresen követi el tetteit, viszont ismeri a határokat, vannak bizonyos erkölcsi szabályai. Később árulás áldozata lett és börtönről börtönre járt, kínzások hadát élte végig, mely még inkább megkeményítette szívét. Viszont mire megtört volna, egy angyali lény jelent meg megmentésére, s újra visszaadta a kezébe az önrendelkezést. Cinteris Shea'darrának akkor életfogytig tartó adósságot fogadott. Bár a hölgyet naivnak tartja és életképtelenül jónak, kedvességét sokszor nem is érti, ez még inkább csak erősíti benne a hűséget és az érzést, hogy vigyáznia kell rá. Bármire képes lenne érte, lelkiismeret furdalás nélkül. Az sem érdekelné, ha ezzel pont Sinteris akarata ellen cselekedne. Őt nem fogják vissza azok a nézetek, amiket a mágus vall, nem is érdeklik ezek, egyedül Sinteris személye. Sokszor nem mutatkoznak azért együtt, nehogy feltűnést keltsenek, az egyiküknek sem lenne kedvező.

Az eredeti FRPG-ben
Az eredeti FRPG-ben Sharog Shnaglurtz egy NJK 🇭🇺 irányítása alatt.